Jabarkan Ngaran asli dari Shanghai dalam bahasa sunda

Ngaran "Shanghai" ditulis dina dua karakter Cina (tempo beulah kénca) sacara literatur hartina "dina" jeung "laut". Dina basa wewengkon Shanghai dieja , sedengkeun dina Basa Mandarin Standar dumasar kana Hanyu Pinyin dieja Shànghǎi.  Ngaran kota Shanghai ti Dinasti Song (dina abad ka-11), nu dina waktu harita geus aya muara walungan jeung ngaran kota ieu di tempat kiwari. Aya sababaraha nu masih kénéh dipadungdengkeun saperti kumaha ngahartikeun ngaran Shanghai, tapi sajarah pamaréntah satempat nyebutkeun yén Shanghai hartina "wewengkon luhureun laut" (海之上洋). Sanajan kitu, dina basa Mandarin, ogé nyebutkeun "indit ka laut," nujul kana status kota palabuan. Ngaran puitis Shanghai nyaéta ku cara mindahkeun runtuyan dua karakter saperti, Haishang (海上), ngaran ieu ilahar dipaké keur seni jeung budaya Shanghai. Di Eropa, Shanghai dieja ogé Schanghai (dina Basa Jerman), Sjanghai (dina Basa Belanda), Xangai (dina Basa Portugis) sarta Changhaï (dina Basa Perancis), tapi saprak taun 1990-an dumasar kana Hanyu Pinyin dieja "Shanghai" tur jadi ilahar dipaké di Eropa.  Dina Basa Jepang, Shanghai ditulis maké dua karakter Basa Cina nu sarua (上海), sarta dina ejaan Jepang Shanhai (シャンハイ) nu meh sarua jeung ejaan Mandarin.

Singgeta Shanghai dina Basa Cina nyaéta Hù (沪) jeung Shēn (申). Hu asalna tina ngaran walungan Hu Du (沪渎) nu kiwari disebut Suzhou Creek sedengkeun Shēn asalna tina ngaran Chunshen Jun (春申君), bangsawan Karajaan Chu (楚国) dina abada katilu S.M. nu wewengkonna kaasup Shanghai tur diaku minangka pahlawan satempat. Tim olahraga jeung koran di Shanghai ilahar ngagunakeun karakter Shēn (申).  Shanghai biasa disebut ogé Shēnchéng (申城, "Kota Shēn").

Dina Basa Inggris, disebut ogé "Paris of the East", "Queen of the Orient", "Pearl of the Orient", sarta "The Whore of Asia" (nujul kana korupsi dina taun 1920-an tur 1930-an, kaasup ubar-ubaran jeung prostitusi).